Kui võrrelda vana ja uut kontseptsiooni, siis turunduskommunikatsiooni juhtimise seisukohalt on uue kontseptsiooniga elu lihtsam. Enam ei ole vaja toota paberplakateid, saata neid esindusse ja siis veel kontrollida, kas need ka üles on pandud. Uues esinduses käib enamus kommunikatsioonijuhtimist distantsilt - ligi 60 ekraani juhitakse EMT peakontorist  ühest arvutist sisevõrgu kaudu. Ekraanidel saab kuvada nii videoid, kui tavalisi slaide. Korraga võib kuvada mitut kampaaniat või siis ühte ja sama kõikides esindustes.